ลักษณะการประกอบธุรกิจ

1.  ความเป็นมา

บริษัทไทยบรรจุภัณฑ์และการพิมพ์ จำกัด(มหาชน) ประกอบธุรกิจประเภทอุตสาหกรรมบรรจุภัณฑ์
โดยรับผลิตวัสดุสิ่งพิมพ์และบรรจุภัณฑ์ประเภทกล่องกระดาษพิมพ์ออฟเซ็ท
ทั้งที่ประกบฟูกและไม่ประกบฟูก เพื่อใช้เป็นบรรจุภัณฑ์สำหรับการบรรจุสินค้าอุปโภคบริโภคโดยตรง
ประเภทเครื่องใช้ครัวเรือน เครื่องใช้ส่วนตัว ของเล็กเล่น อุปกรณ์เครื่องใช้ไฟฟ้า
และอาหารเครื่องดื่มเป็นต้น

บริษัทก่อตั้งเมื่อวันที่ 9 พฤษภาคม 2526 ด้วยทุนจดทะเบียน 20 ล้านบาท
โดยกลุ่มศรีไทยเครื่องครัวเป็นผู้ถือหุ้นใหญ่และทำหน้าที่บริหาร ต่อมาในปี 2535
มีการเปลี่ยนแปลงทีมงานผู้บริหารเป็นกลุ่มแสงทอง
โดยเข้ามาเป็นผู้ถือหุ้นรายใหญ่และทำหน้าที่บริหารจนถึงปัจจุบัน มีการเพิ่มทุนจดทะเบียนเป็น 300
ล้านบาท กลุ่มผู้ถือหุ้นบริหารเดิมได้จำหน่ายหุ้นที่ถือครองอยู่ออกไปหมดสิ้น
การประกอบการของบริษัทยังอยู่ในขอบข่ายด้านผลิตสินค้าเพื่อบรรจุภัณฑ์สินค้าประเภทอุปโภคบริโภคเช่นเดิม
แต่ปรับเปลี่ยนกลยุทธ์การตลาดโดยลดปริมาณการผลิตสินค้าที่เน้นด้านฟุ่มเฟือยและเพื่อความสะดวกสบาย
เช่น เครื่องใช้ไฟฟ้า ของเด็กเล่นมาเพิ่มผลิตสินค้าที่จำเป็นต้องใช้ในชีวิตประจำวัน เช่น
สินค้าครัวเรือนและสินค้าเพื่อรักษาสุขภาพเป็นต้น

2.  ภาพรวมการประกอบธุรกิจของกลุ่มธุรกิจ - บริษัทย่อย

1.  บริษัทไทยควอลิตี้แพค (1989) จำกัด

  ตั้งแต่ปลายปี 2542 เป็นต้นมาบริษัท ไทยควอลิตี้แพค (1989) จำกัด บริษัท
  ไทยบรรจุภัณฑ์และการพิมพ์ จำกัด (มหาชน) ถือครองหุ้นอยู่ 60% ได้หยุดกิจการผลิต
  เนื่องจากประสบปัญหาสภาพคล่องจึงได้ขายเครื่องจักรที่ใช้ในการผลิตและทรัพย์สินอื่น ๆ
  ของบริษัทให้แก่บริษัทอื่นและได้โอนทรัพย์สินส่วนใหญ่ให้แก่บริษัทไทยบรรจุภัณฑ์และการพิมพ์จำกัด
  (มหาชน) เพื่อจ่ายชำระหนี้ตามเงื่อนไขที่กำหนดไว้ในสัญญาชำระหนี้ลงวันที่ 15 ธันวาคม 2543
  เมื่อวันที่ 24 ธันวาคม 2546 ที่ประชุมวิสามัญผู้ถือหุ้นของบริษัทย่อยครั้งที่ 2/2546
  ได้มีมติพิเศษยืนยันมติที่ประชุมวิสามัญผู้ถือหุ้นของบริษัทครั้งที่ 1/2546 เมื่อวันที่ 3 ธันวาคม 2546
  ให้เลิกบริษัทโดยบริษัทย่อยได้จดทะเบียนเลิกบริษัทกับกระทรวงพาณิชย์แล้ว เมื่อวันที่ 30 ธันวาคม
  2546

2.  บริษัท ที พี พี อินเตอร์เนชั่นแนล จำกัด

บริษัทประกอบธุรกิจด้านการลงทุนในธุรกิจหรือโครงการต่าง ๆ ที่มีความเสี่ยงต่ำประมูลและเข้าบริหารโครงการต่างๆ ที่บริษัทมีความชำนาญ มีความเชื่อมั่นและสามารถควบคุมการดำเนินงานได้เต็มที่ บริษัทมีทุนจดทะเบียน 100 ล้านบาท ออกจำหน่ายและเรียกชำระแล้ว 30 ล้านบาท บริษัท ไทยบรรจุภัณฑ์และการพิมพ์ จำกัด (มหาชน) ถือหุ้นอยู่ 99%

บริษัทมีรายได้หลักจากการดำเนินงาน คือ ดอกเบี้ยรับจากเงินฝากประจำจากธนาคาร
บริษัทยังคงมีผลขาดทุนสะสมในปีที่ผ่านมา

3.  โครงสร้างรายได้ที่เกิดขึ้นจากการขาย

+------------+----------+-------+-----+-----+-----+-----+-----+-----+
| กลุ่มธุรกิจ    | ดำเ      | %     | 2   |     | 2   |     | 2   |     |
|            | นินการโดย | กา    | 544 |     | 545 |     | 546 |     |
|            |          | รถือหุ้น |     |     |     |     |     |     |
+------------+----------+-------+-----+-----+-----+-----+-----+-----+
|            | บริษัท     | ขอ    | รา  | %   | รา  | %   | รา  | %   |
|            |          | งบริษัท | ยได้ |     | ยได้ |     | ยได้ |     |
+------------+----------+-------+-----+-----+-----+-----+-----+-----+
| บรรจุภัณฑ    | บริษัทไทย  | 100   | 166 | 99  | 162 | 99  | 205 | 99  |
| ์กล่องกระดาษ |          |       | .02 | .47 | .67 | .80 | .20 | .52 |
|            | บรรจุภัณฑ์ฯ |       |     |     |     |     |     |     |
+------------+----------+-------+-----+-----+-----+-----+-----+-----+
| บรรจุภัณ     | บริษัทไทย  | 60    | *0  | 0   | *0  | 0   | *0  | 0   |
| ฑ์พลาสติกฟิลม์ |          |       | .40 | .24 | .01 | .01 | .05 | .01 |
|            | ค        |       |     |     |     |     |     |     |
|            | วอลิตี้แพคฯ |       |     |     |     |     |     |     |
+------------+----------+-------+-----+-----+-----+-----+-----+-----+
| ลงท        | บริษัท ที พี | 99    | **0 | 0   | **0 | 0   | **0 | 0   |
| ุนในบริษัทอื่นๆ | พี        |       | .49 | .29 | .32 | .19 | .95 | .47 |
| และบร      | อินเตอร์ฯ  |       |     |     |     |     |     |     |
| ิหารโครงการ |          |       |     |     |     |     |     |     |
+------------+----------+-------+-----+-----+-----+-----+-----+-----+
|            | รวม      |       | 166 | 100 | 163 | 100 | 206 | 100 |
|            |          |       | .91 |     | .00 |     | .20 |     |
+------------+----------+-------+-----+-----+-----+-----+-----+-----+

* บริษัทเลิกกิจการเป็นรายได้จากการจำหน่ายเงินลงทุน

** เป็นรายได้จากดอกเบี้ยรับและกำไรจากการขายหลักทรัพย์